สวัสดีครับ ผมมีเพศสัมพันธ์กับแฟนแต่ไม่ได้ล้างน้องชายทันที แต่ไปส่งแฟนก่อน 1 ชั่วโมงจึงกลับมาล้างที่ห้อง ปรากฎว่ามีผื่นขึ้นที่บริเวณขนเหนืออวัยวะเพศมีอาการคันมาก พอผ่านไป 1 วันก็กลายป็นตุ่มสีขาวลักษณะคล้ายตุ่มสิวที่มีอาการแสบคัน อยากจะถามว่าเกิดจากอะไรครับต้องดูแลรักษายังไงครับ แล้วมีความอันตรายไหม
สวัสดีค่ะ ผื่นที่ขึ้นบริเวณขนหัวหน่าว อาจเป็น- รูขุมขนอักเสบ ซึ่งเกิดจากการติดเชื้อแบคทีเรียหรือเชื้อรา หรืออาจไม่ได้เกิดจากการติดเชื้อ แต่เกิดจากการอุดตันของรูขุมขน อาการคือจะเห็นเป็นตุ่มแดงๆ มักมีหลายตุ่ม หรืออาจเป็นหัวหนองก็ได้ ซึ่งจะมีหัวสีขาวดูคล้ายสิวได้ มักมีอาการเจ็บๆแสบๆ หรือคันร่วมด้วย สาเหตุอาจมาจากถอนหรือโกนขน หรือการสวมใส่เสื้อผ้าที่รัดแน่นหรือมีเนื้อผ้าหยาบเกินไป และทำให้เสียดสีผิวหนังและเกิดการระคายเคืองต่อรูขุมขน หรืออาจเกิดจากการเสียดสีของผิวหนังขณะที่มีเพศสัมพันธ์ก็ได้- ผื่นแพ้สัมผัส จากสารเคมีที่ไปสัมผัสโดนผิวหนังบริเวณนั้น เช่น แป้ง โลชั่น น้ำหอม รวมถึงถุงยางอนามัย เป็นต้น โดยจะอาการคันร่วมด้วยเป็นหลักสำหรับโรคติดต่อทางเพศสัมพันธ์ต่างๆ อาจทำให้มีตุ่มนูนในช่วงแรกเริ่มได้ เช่น เริม ซิฟิลิส แต่มักจะเกิดอาการหลังจากสัมผัสโรคครั้งแรกไปแล้วหลายวัน หากเพิ่งเกิดภายใน 1 วันหลังจากมีเพศสัมพันธ์ก็ไม่น่าใช่ แลผื่นมักจะเกิดที่อวัยวะเพศ ไม่ได้เกิดบริเวขนหัวหน่าวในเบื้องต้น แนะนำให้หลีกเลี่ยงสิ่งที่อาจทำให้แพ้ต่างๆ ห้ามการแคะ แกะ เกา หลีกเลี่ยงการโกนขนหรือถอนขน เมื่ออาบน้ำ ควรฟอกสบู่บริเวณอวัยวะเพศและบริเวณหัวหน่าวให้สะอาด แต่ไม่ใช้หินหรือใยขัดตัว อาจใช้สบู่ฆ่าเชื้อในการฟอก หลังการอาบน้ำต้องเช็ดทำความสะอาดอวัยวะเพศและรอบๆ ให้แห้งสะอาด หากตุ่มไม่หายไปใน 1 สัปดาห์ หรือยังคงมีตุ่มเกิดมากขึ้นเรื่อยๆ หรือกลายเป็นแผล ควรไปพบแพทย์เพื่อตรวจรักษาค่ะ